ان الحمد لله تعالى نحمده ونستعين به ونستغفره ونعوذ بالله تعالى من شرور انفسنا وسيئات اعمالنا من يهد الله تعالى فلا مضل له ومن يضلل فلا هادي له واشهد ان لا اله الا الله وحده لا شريك له
واشهد ان محمدا عبده ورسوله اما بعد فان اصدق الحديث كتاب الله تعالى واحسن الهدي هدي محمد صلى الله عليه واله وسلم وشر الامور محدثاتها وكل محدثة بدعة وكل بدعة ضلالة
وكل ضلالة في النار اللهم صل على محمد وعلى ال محمد كما صليت على ابراهيم وعلى ال ابراهيم في العالمين انك حميد مجيد وبارك على محمد وعلى ال محمد كما باركت على ابراهيم وعلى ال ابراهيم
العالمين انك حميد مجيد. فاهلا ومرحبا بكم في هذا البرنامج الذي اخترت له عنوان ساعة وساعة اي اجعلها ساعة وساعة ولكن قبل ان اتكلم عن موضوع هذا البرنامج وعن طريقتي فيه
اود ان اه اتكلم عن شيء اثار لغطا آآ في اول ظهور قناة الرحمة ذلك انني لم اشارك في هذه القناة من بدايتها وظن بعض الناس ان هناك اه يعني نوعا من سوء التفاهم بيني وبين الشيخ محمد حسان
آآ جعلني اتأخر او اتقاعس عن المشاركة في هذه القناة. لكن ليس شيء من هذا بفضل الله عز وجل يعني الود بيننا بحمد الله عز وجل ود اكيد ولكن الذي منعني هو
ماذا اقول وما الذي اقدمه لانني احترم عقل من يسمعني واتعب في تحضير المادة العلمية ولا اخرج الا وعندي ما اقوله فما الذي يمكن ان اضيفه؟ هذا عبء جديد علي
آآ من خلال تجربتي في الدروس يستطيع المرء ان يشرح كتابا ما اي كتاب كما كنت افعل مثلا في شرح كتاب العلم من صحيح البخاري كنت اشرح هذا الكتاب في
بلدي وفي القاهرة وفي المنصورة اشرح الكتاب الواحد فيه عدة بلاد. طبعا هو يعني الكتاب مكرر بالنسبة لي لكنه جديد بالنسبة لمن يسمعه الامر بالنسبة للقناة الفضائية مختلف لان الانسان وهو جالس ضغطة زر ينتقل من قناة الى قناة
فلابد اذا كنت انا اقدم مثلا في قناة من القنوات موضوعا ما فلابد ان يكون الموضوع مختلفا في القناة الاخرى فعجزت الحقيقة ان اجد من الوقت ما آآ يعني آآ اهيئ مادة علمية اخاطب بها من يسمعني. وليس معنى انني جلست على هذا الكرسي
وواجهت الكاميرا انني افضل في عرض هذه المادة ممن يسمعني لا انا معتقد اعتقادا جازما ان هناك الان من يسمعني ممن هو افضل مني ولو كان مكاني ربما كان عرضه للمادة عرضا افضل مني ايضا
فاحترام عقل المشاهد هذه مسألة مهمة ما اجيش اجلس على الكرسي لا محضر ولا عندي موضوع ان انا اقوله وبعدين اجيب كلمة من الشرق وكلمة من الغرب هذا نوع من الاستهانة
بعقل المشاهد. فهذا هو الذي جعلني حتى الان آآ حتى هذه حتى قبل هذه اللحظة اتردد في ان انا اشارك اه اه مع المشايخ في احياء هذه القناة. بل لما قررت ان اتي اليوم في اه قناة الرحمة
آآ كنت ايضا في حيرة من امري ماذا اقول وما الذي اقدمه حتى اه هداني الله تبارك وتعالى امس فقط الى فكرة هذا البرنامج الا وهو ساعة وساعة آآ واستللت يعني آآ هذه التسمية من حديث حنظلة آآ الاسيدي والحديث في صحيح مسلم
انه لقي ابا بكر رضي الله عنه في الطريق فقال له نافق حنظلة فقال له ابو بكر وما ذاك قال نكون عند النبي صلى الله عليه وسلم يحدثنا عن النار والجنة
حتى كأن رأي عين. يعني كأننا نرى الجنة باعيننا ونرى النار باعيننا فاذا رجعنا الى بيوتنا وعافسنا الازواج والنساء والضيعات اي خالطنا الاولاد وخالطنا النساء. نسينا اخيرا مما سمعناه من النبي صلى الله عليه وسلم
فقال ابو بكر واني لاجد ذلك فذهب معا الى رسول الله صلى الله عليه وسلم فقال حنظلة وكان كاتبا للوحي نافق حنظلة فقال النبي صلى الله عليه وسلم مه اي انظر ما تقول
قال يا رسول الله نكون معك تحدثنا عن الجنة والنار كأن رأي عين فاذا عافسنا الاولاد والزوجات والضيعات نسينا كثيرا مما سمعنا فقال يا حنظلة لو تدومون على ما تكونون عندي وفي الذكر
لصافحتكم الملائكة على فرشكم وفي طرقكم ولكن يا حنظلة ساعة وساعة ساعة وساعة ساعة وساعة بعض الناس فهم كلام النبي صلى الله عليه وسلم خطأ وانا قديما سمعت في بعض البرامج الاذاعية
آآ فكرة برنامج ساعة لقلبك وساعة لربك كان في برنامج زمان برنامج هزلي بيجي في الازاعة الخواجة بيجوا آآ وابو لمعة الاصلي يجيبوا ناس كده يفضلوا ينكتوا ويفضلوا يضحكوا والكلام دهوت ويقول لك دي ساعة لقلبك. يجي يقول لك ساعة لقلبك
وساعة لربك ساعة ربك دي معناها ايه معناها الحزن والبكاء وساعة لقلبك معناها الفرفشة والضحك هؤلاء لم يعرفوا شيئا لم يعرفوا ان ساعة القلب على الحقيقة هي ساعة ذكر الرب. تبارك وتعالى
وان القلب الذي يخلو من مهابة الله عز وجل كالبيت الخراب هؤلاء لم يفهموا ساعة الرب ساعة القلب هي ساعة الرب. ساعة زكر الرب تبارك وتعالى فهؤلاء فهموا ان ساعة لقلبك يعني اضحك وفرفش وآآ حتى لو كان فيه آآ مخالفات شرعية او فيه تجاوزات شرعية
وساعة الرب زي ما هو حاصل الان النهاردة انا زمان يعني من عشرين سنة زهبت لبعض اخواني كان داعيني لعقد زواجه وبعدين اول ما دخلت كانوا مشغلين آآ القرآن. مشغلين القرآن في الفرح يعني
وانا واقف كان في جماعة جايين برضو الفرح فسمعت واحد بيقول للتاني بيقول هو مش ده العنوان قال له اه ده العنوان وده رقم الفيلا والكلام ده. قال له اومال مشغلين قرآن ليه
هو القرآن منطبع عندهم ده يكون على الموتى انما القرآن في معزة ويتالف ميتم الكلام دوت لكن في الفرح لأ لازم يجيبوا اناشيد ويجيبوا مش عارف ايه واغاني وازا كان الناس يعني مش ملتزمين ولا حاجة يبقى
في نوع من الاختلاط واغاني وطبل وزمر والكلام ده فانطبع في اذهان هؤلاء ان القرآن يبقى للموتى يبقى ما ينفعش انك انت تقرا القرآن في الفرح بكل اسف هذه المفاهيم
المغلوطة تحتاج الى جهود جبارة حتى تصحح مرة اخرى. لا انا آآ قصدت بساعة وساعة انه برنامج لا يختص بالعلم الشرعي وحده انما ستجد فيه الحديث والتفسير واللغة والشعر. وتجد فيه من الطرائف وتجد فيه من تجارب
فيه من الامثال يعني هو برنامج منوع. قصدت به احياء الذوق العام مرة اخرى بكل اسف هناك تدني في الذوق العام في كل المجالات حتى في مجالات الفسق تجد اهل الفسق نفسهم يشتكون من تدني الذوق العام. يعني مثلا اللي يقول لك مسلا الرقص
النهاردة تسمع الوحدة الراقصة تقول لك هم دول بيعرفوا يرقصوا دول شوية جرب بيتنططوا من الجرب الرقص له اصول كان زمان آآ بنرقص بالطريقة الفلانية وعلى الاصل الفلاني ومش عارف ايه والكلام ده وبتاع. انما دلوقتي بقوا ناس مش فاهمين في الرقص وبيخبطوا واتنططوا وخلصنا على كده
دول كمان يشتكون من فساد الذوق عندهم فيه نوع من فساد الذوق العام لكن انا اعنى بالذوق فيما يتعلق بتذوق الشرع تذوق الدين لانه من الغبن الكبير الفاحش ان يموت المرء ولم يستمتع بهذا الاسلام
بكل اسف بكل اسف النهاردة المنظومة نفسها كلها مختلة فيما يتعلق بالفتوى مثلا حصل نوع من التدني في الذوق العام آآ المذهب الذي انكره كل العلماء عن بكرة ابيهم لا اعلم احدا خالف فيه
وهو انه لا يجوز ان يتتبع المرء رخص العلماء او ان يأخذ بنوادر اهل العلم. النوادر اللي هي الغلط وكلمة سليمان ابن طرفان التيمي التي طارت كل مطار وتداولها الائمة الكبار كالامام احمد وغيره من العلماء
اذا اخذت برخصة كل عالم اجتمع فيك الشر كله ليس المقصود بالرخصة الرخصة الشرعية التي قام عليها الدليل لأ المقصود برخصة العالم اي ان العالم ترخص اي اخطأ اخذ بقول خفيف
ليس عليه دليل ادي معنى كلام سليمان ابن طرفان التيمي اذا اخذت برخصة تقول لعالم اجتمع فيك الشر كله تلاقي مسل المسألة فيها سلاسة اقوال المفتي النهاردة لما بييجي عشان يفتي اي حد
اي واحد متصدر للافتاء لما بيجي يفتي اي حد اذا لم يكن متحققا بمذاهب اهل العلم يبص على اخف الاقوال التي تناسب العوام ويفتي يعني لسه واحد بيسأل من كم يوم
ان في وبيقول له انا حبيت واحدة ومش عارف ايه ومشيت معها والكلام ده قال له عندنا حديث ضعيف يقول من عشق من عشق تعفى وصبر فمات مات شهيدا انا ايه يعني هزا الكلام؟ والكلام ده قيل على قناة فضائية
ادي الكلام اللي انا بقوله قيل على قناة فضائية طب انا عايز افهم يعني البني ادم اللي ماشي مع واحدة لا تحل له ازاي اقول له في حديس ضعيف يقول من عشق
تعفف صبر فمات مات شهيدا وهذا ليس حديثا ضعيفا فقط بل هو باطل وانكره كل اهل العلم يعني اللي روى هذا الحديث راوي اسمه سويد ابن سعيد متكلم فيه متكلم في حفظه وهو من مشايخ الامام مسلم في الصحيح لكن مسلما روى له صحيفة حفص ابن ميسرة
حتى لما ليم مسلم لماذا اخرج لسويد بن سعيد؟ قال ومن اين كنت اتي بصحيفة حفص الميسرة يقصد انه على بسويد بن سعيد لو اراد مسلم ان يروي صحيفة حفص ابن ميسرة
من غير طريق سويد بن سعيد لنزل درجة بدل ما يقول حدثنا سويد قال حدثنا حفص هيجيب واحد ينزل درجتين يقول حدثنا فلان قال حدثنا فلان قال حدثنا حفص يبقى اصبح بيني وبين حفص الميسرة اتنين
الامام مسلم يقول والحديث معروف عند الثقات من اهل العلم انما علوت بسويد ابن سعيد ومع ذلك لم يكثر له انما انتقى من روايات شهيد بن سعيد ما لم ينكره اهل العلم عليه
سعيد بن سعيد هذا يحيى ابن معين لما بلغه ان سويد بن سعيد روى هذا الحديث قال لو كان لي فرس ورمح لغزوته وقيل ليحيى اجمعين ان سويد بن سعيد يقول من بدل دينه فاقتلوه. قال ينبغي ان يبدأ بسويد فيقتل
طبعا هذا على سبيل التغليظ يعني على سبيل التغليظ كما يعني آآ كما قال شعبة لما انكر على ابان ابن ابي عياش وهو متروك الحديث قال لان اشرب من بول حمار حتى اروي ظمئي
احب الي من ان اروي ان ابان. بل قال لان اذن احب الي من ان اروي عن ابان طبعا ما فيش حد في الدنيا يقول ان شعبة ممكن يقدم على الزنا
لو خير ما بين يروي عن ابان ولا يزني هيزني عشان ما يرويش عن ابان. لأ. يعني فيه ايه ؟ فيه يعني فيه نوع من المبالغة والتبشيع الرواية عن اذان ففي عبارات فهو يعني آآ يحيى ابن عين انكر على سويد ابن سعيد ان يروي هذا الحديث
فانا النهاردة لما اجي اقول ان في حديس ضعيف بيقول كزا وكزا وكزا دي معناها انني اقررت هذا السائل على ان هو يمشي في الحرام مع وقت لا تحل له. ده يطلع يتسمى ايه ده
ده خارج عن كل الاقوال لا احد يقول بهذا الكلام النهاردة لما يكون عندي عدة اقوال من الغضن الفاحش وهو مخالف لقانون العلم الا اراعي الدليل ولا صحة الدليل في المسألة
وان انا اراعي العوام. العامي عايز كده ما فيش داعي انك انت تكره العوام في الدين. فياخد اضعف الاقوال وافتي بها. هذا لا يفعله الا رقيق الدين وهذا كما قلت الذي انكره سائر اهل العلم
يأتي واحد مثلا يقول آآ انصح آآ دعاء المتوجهين الى الغرب الا يشترط الولي في الزواج ليه؟ لان البنت في الغرب اللي اسلمت يعني اول قبل ان تسلم. اول ما بتعرف يمينها من شمالها بيبقى لها عشيق واتنين وتلاتة واربعة
وبنت واخدة راحتها وقرارها بايدها وكلامها من دماغها والكلام ده. عندها الحرية الكاملة في منتهى الفوضى يعني بتعمل اللي هي عايزاه فاذا اسلمت وارادت ان تتزوج وقلت لها لابد من الولي
يبقى عسرت عليها مع وجود قول ابي حنيفة بجواز الزواج بغير اذن الولي يبقى خلاص يبقى آآ ازا كان قول ابي حنيفة حيناسب الجماعة دول ماشي الحال ونعرض عن الاقوال الاخرى. اذا كان في بلد اخرى قول مالك
يناسب الاقوال زي ما بيقول مسل نفس هذا المفتي. يقول مسلا الجماعة الذاهبين الى كوب الى كوريا آآ لا يحرمون عليهم لحوم الكلاب لانه ليس عندنا نص يحرم الكلاب. والقوم يأكلون الكلاب
هو النهاردة لما اروح البلد دي رافضين الزواج بغير باذن الولي. وهنا بياكلوا الكلاب. وهنا بياكلوا الحمير. وهنا اقول له لا تنهاهم عن هذا ولا تنهاهم عن هذا ولا تنام على هذا يبقى لم يعد الاسلام حاكما
لم يعد الاسلام حاكما يبقى الاسلام ممكن يترك في الجملة على جملة الناس. وهذا من الغبن الفاحش لأ النهاردة اذا كان الائمة سائر الائمة يبطلون الزواج بغير اذن الولي فلا يجوز ان يقال يجوز الزواج بغير اذن الولي. طب ما هو ده نفس المذهب ده هو اللي خلى الزواج العرفي منتشر في الجامعات
لسه في اخر احصائيات التي قرأتها واحد وعشرين الف طفل ليس لهم نسب بيحاولوا في المحاكم يسبتوا لهم نسب واحد وعشرين الف طفل الكلام ده من حوالي تلت سنين كان اتناشر الف
او اربع سنين اتناشر الف النهاردة واحد وعشرين الف طفل في يعني في المحاكم بيحاولوا يسبتوا الانساب. الولد دول ولاد مين طب الولد لما ييجي في الجامعة يجيب اتنين زيه من ساقطي العدالة ويعملوا شهود ويتجوزوا البنت
واتجوزوا بعض دول يشهدوا لدول ودول يشهدوا لدول. والبنت تنزل من عند من بيت والدها بدل ما تروح الجامعة تزهب للشقة اللي الولد مأجرها ويسمون هذا زواجا وبعدين يجيب آآ يخلفوا عيل وبعدين يقول لك عايزين نسبة نسب الولد
طب ما هو ده جاي ازاي طب ده انا انا اقول لك بمنتهى البساطة وبمنتهى الصراحة ايضا. انا لو رجل عندي بهايم في زريبة زريبة. وواحد دخل الزريبة خد جاموسة وطلع من غير ما ياخد ازني. انا بزعل وممكن اعمل له مشكلة
دي بقى مش جاموسة دي بنتي بنتي اللي انا ربيتها واللي انا كبرتها واللي انا علمتها والكلام دهوت. بحرم نفسي عشان البسها بحرم نفسي عشان ااكلها الكلام ده ييجي الولد هذا ياخد البنت كده هو
ويقول لي اصل انا باحبها الولي ده اركنه على جنب هو الوالي ده ايه ده شغال عندهم ولا ايه اسقاط الولي اسقاط الولي مسألة في غاية الجسامة لما بتستفتيني بنت من البنات تقول لي ابويا رافض الانسان المتقدم له وانا باحبه
هل يمكن ان انا اشوف ولي اخر غير ابويا؟ اقول لها لأ طبعا لا يجوز اسقاط ولاية الاب مطلقا الا اذا ثبت بالدليل الشرعي ان هذا اعضل البنت متقدم لها انسان فاسق او متقدم لها آآ عفوا متقدمة لها انسان تقي وكويس والكلام ده وما بيحبش الجماعة الاتقياء
وعايز يجود البنت لواحد فاسق ولا الكلام دهو اه اسقاط الولا حاجة مش بسيطة يعني عشان انا ببساطة شديدة تقول لي المش عارف ايه اقوم اعوم على الكلام بتاعها لا
النهاردة لما يقول لي المرأة اه بتتجوز اه براحتها في الغرب يبقى بلاش المش عارف ايه. وده بلاش وده بلاش وده بلاشه ونلتمس اضعف الاقوال في كل مسألة اللي الدليل يخالف الكلام ده. هذا لا يجوز شرعا
النهاردة حصل نوع من الفساد حتى في الفتوى فساد برضو الذوق العام برضو الناس اللي بيطلعوا لا مزاكر ولا محضر ولا متعلم يطلع عشان يخاطب الجماهير. ينبغي ان يعلم هذا المتكلم انه لن تزول قدمه يوم القيامة حتى يسأل عن هذا الذي قاله
اقاله بعلم وكان متحققا به ولا ترى عشان تتكلم اي كلام هذه هذه المسألة كما قلت خروج مثل هؤلاء الجهلة ان يتكلمون هو الذي احدث فسادا في الذوق العام اه بيطلع واحد زي ما
اه رأيت ورأى غيري سلم زاكر ولا دارس اصول ولا متعلم اي حاجة. ويطلع لمجرد انه بيلقط كلمة من الشرق وكلمة من الغرب وبيعرف يعبر عن يطلع عشان يتكلم. لا
هؤلاء كما قلت كمثل كمثل رفقة كانوا في طريق هيموتوا من العطش. وجدوا بئر ماء قاسم الماية متغيرة وريحتها مش كويسة وطعمها مش كويس بس هيموت من العطش هيعملوا ايه ؟ يا يشربوا يا يموتوا
فشرب ثم شربوا ثم شربوا حتى فسدت ازواقهم ازا مروا بعين ماء عذب مش هيستطعم الماء العفن ليه فسد ذوقه عشان تعيد له الحس مرة اخرى بالماء العذب النمير انت محتاج آآ تحتاج الى جهد
فهذا هو الذي حدث بكل اسف في نوع من التدني في آآ سائر المجالات حتى في اداب العربية في اداب العربية ولادنا النهاردة لو انت طلبت من اي ولد او بنت
يكتب موضوع انش في اي موضوع من الموضوعات يعجز عن الكتاب ممكن يشاهد على شاشات التليفزيون ما يحدث مثلا لاخواننا في غزة او في اي بلد من بلاد الاسلام في العراق او في افغانستان او في اي بلد من المناطق الملتهبة اللي هي كلها ديار المسلمين
يبقى شايف البنت اللي سنها سنتين وتوجه لها رصاصة ودماغها ينفجر ممكن الولد يقعد يعيط للصبح. والبنت تعيط للصبح. طب انا عايزك تعبري بقى وعايزك تعبر عن اللي انت شفته ده بقلم
اكتب لي بقى مشاعرك على الورق. لا يستطيع ان يكتب طب ما ده ايه سببه سببه انهم لم يتعلموا علوم العربية لم يقرأوا اداب العرب والعرب امة لا نظير لها
اشرف جنس على وجه الارض الجنس العربي. انا لا اتكلم عن افراد العرب لا في ناس في افراد العرب لو ماتوا على ما هم عليه لا يستحقون الا النار انا لا اتكلم عن افراد
اتكلم عن الجنس العربي. هذا اشرف جنس على وجه الارض لغتهم اوسع اللغات واشرفها ايضا خدموا اللغة لغتهم بما لا يتصور عشر معشاره في اي امة اخرى اقرأ اشعار العرب
العرب امة كما قلت لا نظير لها لكنها غبنت بابنائها تلاقي الولد مش عارف يعبر ولا البنت عارفة تعبر. يعني مثلا انا اذكر الان مشكلة انا عاصرتها واحد ومراته جو لي
عايز يطلق طب انت عايز تطلق ليه؟ المرأة عمالة تبكي وهي بتقول ما اقصدش وانا ما اعرفش ما تقصدش ايه والرجل يطلق. طب يا ابني عايز تطلق ليه قال لي يرضيك يا عم الشيخ تقول لي يا حيوان
قلت ازاي يا بنتي؟ ازاي تقول لجوزك يا حيوان؟ في حد يقول الكلام ده؟ قالت انا ما قصدتش اشتمه انما قصدت اقول له انت مش حاسس بي. الله! هي متصورة ان الحيوان ما بيحسش
فعايزة تقول له انت مش حاسس بي فقالت له يا حيوان طب النهاردة لما ينقلب عليها مثل هذا هو ده جه منين ده تقول له يا حيوان ازاي كيف انقلب عليها
المفترض ان الاب والام يعلموا الاولاد حسن الكلام زي ما بيقولوا مدرس جغرافيا وتاريخه انجليزي والكلام ده يجي له مدرس يعلمه يتكلم مدرس يعلمه يتكلم يعلمه كيف يكتب اسلافنا كانوا كذلك
كانوا يبحثون عن اطايب الكلام وكانوا يعلمون الاولاد الامثال العربية بدل ما يتكلم كتير يقول مثل مثل والامثال ممتعة يعني مثلا لما انا اروح مشوار وما اجبش السمرة بتاعته واحد يقول لي عملت ايه
اقول له رجعت بخفي حنين رجعت بخفي حنين تلات كلمات تلات كلمات لكن ده مثل مشهور عند العرب عبرت به وانتهيت طبعا ده له قصة خوف خوف حنين. دي قصة جميلة ولطيفة
بتذكر مثلا في هذا البرنامج رجل آآ اسمه حنين كانت له ناقة جيدة لكنه كان خفيف العقل في واحد لص عايز يسرق الايه يسرق النقب ياخد الناقة بتاعته دي بس هياخدها منه ازاي
فعارف ان هو قليل العقل على شجرة وعلق له ايه؟ فردة وبعد مسافة كده قيمة نص كيلو كده قام معلق له الفردة التانية حنين بقى مروح راكب الناقة فلقى ايه
فردة الخف دي جميلة وجيدة وجديدة قال يا سلام دي لو لها اخت كانت تبقى عظمة واللي ما لهاش اخت فمشي فبعد ما مشي نص كيلو فلقى ايه الفردة التانية
البس ارجع بقى ايه اجيب الايه الفردة الاولانية. فاناخ الناقة وراجع علشان يجيب الخف الحرامي كان مستني بقى عند الخف التاني ده الفردة التانية دي فقام واخد الناقة وايه وفر بها
حنين بقى خد الفردة دي وراح يجيب الفردة التانية ورجع للناقة ما لقاش الناقة يبقى ده خف حنين. يبقى رجل خسر الناقة في مقابل الخوف فده مثل يضرب لكل من
شيئا فرجع خاسرا النهاردة انا لو انا لو دارس امثال وعارف والكلام ده وما ده يعينني على على حسن التعبير قلت كان العرب قديما لا سيما من يتولى منصبا عاما
يتولى منصب عام لابد ان يكون جيد العبارة بيعرف يتكلم بيعرف يتفاهم مؤدب يختار الالفاظ المناسبة. ليه؟ لانه رجل عامة. حتى لا يستفز الناس ويستفز الجماهير كان زمان الرشيد مثلا
هارون الرشيد كان يجيب العلماء عشان يؤدبوا الاولاد فمثل الاصمعي كان احد الذين يؤدبون اولاد هارون الرشيد حتى ذكروا في الكتب ان الرشيد كان يجعل عينا على الاصمعي ما هو برضو يعني العالم
ممكن يتصور ان هو يعني بيعلم ولي العهد او النائب او اللي هيبقى خليفة فيما بعد فممكن نتخذ عنده جميلا وبتاع ويتبسط معه والكلام ده ويخالف سبيل الادب. ممكن يعني عادي جدا يكون بيعلم اتنين ولا حاجة يقلعوا العمة ويشقطوها لبعض ومش عارف ايه الزرف ده والله ده انت عاوز زراف خالص وبتاع والكلام ده لأ الرشيد
كان عامل بقى جاسوس عشان ينقل الاصمعي بيقول لهم ايه والكلام ده ففي يوم من الايام آآ ابن الرشيد اختصم من الذي يلبس الاصمعي نعله كم واحد عشان ياخد الحزاء بتاع الاصمعي يلبسه له اخوه التاني قال له لأ
انا اللي البسه له لأ انا اللي البسه له اصطلحه كل واحد يلبسه فرد الجاسوس طبعا ايه خد الموقف ده وقام راميه لمين رشيد فالرشيد جالس مع الاصمعي في يوم
فبقول له يا اصمعي من اعز الناس فقال اعز الناس امير المؤمنين قال لا بل اعز الناس من اختصم ولي العهد ان يلبساه النعل واحد من هؤلاء المأمون الذي صار امير المؤمنين بعد ذلك
آآ دخل عليه رجل والد ومعه ابنه سنه تسع سنوات فالمأمون بيداعب الولد وكان المأمون يلبس خاتما فقال المأمون لهذا الغلام ابن تسع سنوات هل رأيت اجمل من هذا الخاتم
قال نعم والمأمون كان متكئا فجلس قال اين رأى ما هو يا غلام؟ قال الاصبع الذي فيه طب الواد ابن تسع سنين ده ازاي جابها يعني؟ ابوه علمه ابوه علمه
وعمر ابن عبد العزيز ذكروا في ترجمته رحمه الله ان في جماعة وفد كان قادما على عمر ابن عبدالعزيز فقدموا شابا بالرغم ان كان فيه كهول وكان فيه آآ ناس آآ شيوخ. لكنهم قدموا شابا
فكأن عمر استنكر عليهم ان يقدموا شابا مع وجود الكهول والشيوخ فالشاب ده لما قال له عمر يا بني اما وجدوا اكبر منك فقال يا امير المؤمنين تعلم فليس المرء يولد عالما
وليس اخو علم كمن هو جاهل وان كبير القوم لا علم عنده صغير اذا التفت عليه المحافل وقال افلح قوم ولوك امرهم يا غلام يبقى ناس متربيين على اطايب الكلام
ودي طبعا اه لا يتأتى الا اذا انغمس المرء في علوم العربية وفي اداب العرب وهي امة فيما يتعلق بالاداب حازت قصب السبق لا نظير لها في ذلك واحنا ان شاء الله سنعرض في اثناء يعني الحلقات لشيء من هذا
يعني لا يعني هذا البرنامج ليس له موضوع ثابت. يعني ممكن ان يكون مثلا تفسير اية ممكن يكون فوائد من حديث الاحاديث ممكن يكون قراءة بعض الاشعار الرائعة من زي ديوان الحماسة او زي مسلا اه اشعار الهزليين
بالمناسبة يعني بعض اخواني اه وانا اه من حوالي اه يومين قال لي آآ انت من آآ من اكثر من عشرة ايام ذكرت ابياتا لابي صخر الهزلي وانا كنت حاضر الحلقة بس ما كنتش موضب بنفسي وما عييش قلم ورقة عشان اكتب. فانا ارجو انك انت تعيد علينا الايه؟ هذه ابيات ابي صخر الهزلي
ايضا وقال لي انت قلت في يوم من الايام ابيات شعر عن رجل آآ انكرته زوجته بعد ما راح وسافر وتعب في الدنيا كلها ورجع لها انكرته. فهو يرجو مني ان اعيد يعني هذه الابيات وان اعيد ابيات ابي صقر الرودلي. وسافعل ان شاء
الله تبارك وتعالى برضو ده لانه ايه؟ ده بردو من موضوع هذا البرنامج فهو يعني آآ سيكون متعلق كما قلت ايات قرآنية او احاديث وانا على اي حال احب دائما ان اغوص
على المعاني اغوص على المعاني وبتعب في الوصول الى هذه المعاني احتراما لعقل من يسمعني فلذلك ان شاء الله تبارك وتعالى يعني آآ سيكون هذا برنامج زي منوعات يعني. ليس كما قلت له موضوع ثابت
وكنت انا الحقيقة يعني اعددت العدة لاختار حديثا. من صحيح الامام مسلم الا وهو حديث معاوية ابن الحكم السلمي رضي الله عنه وهو حديث جميل ورائع ورائق ربما اذكر الحديث في اخر يعني هذه الحلقة
آآ ان استطعت ان اقف على بعضي فوائده فعلت. والا فان احيانا الله عز وجل والتقينا بكم مرة اخرى فيعني ايه؟ نقف على فوائد هذا الحديث لكن انا يعني آآ اسعف آآ صاحبنا الذي طلب مني ان آآ اذكر له ابيات ابي صخر الهذلي والقصة التي ذكرتها
اه بخصوص ذلك آآ الابيات بتاعة ابي صخر الهزلي هي في شرح اشعار الهزليين لابي سعيد السكري الحسن ابن الحسين وهذا الكتاب مطبوع في ثلاثة مجلدات آآ حاول ان يستوفي كل ما نسب الى الهزليين. ومعروف قبيلة هذيل انها من اشعل العرب
والامام الشافعي رحمه الله اول ما اه اه تعلم تعلم في اه قبيلة هذيل وحفظ عشرة الاف بيت من اه اه اه اشعار الهزليين حتى ان ابن هشام وغيره من الائمة الكبار في النحو كانوا يقولون كلام الشافعي يحتج به في اللغة
من فصاحته ولانه كما قلت رب في هذيل آآ القصة قصة القصة التي ذكرتها جاءت على لساني ابي محمد عبدالله ابن بري رحمه الله وهو احد العلماء الكبار من المصريين
الذين آآ شهد لهم بالتبحر والتقدم في علوم العربية حتى انهم نسبوه الى التغفيل او الى يعني آآ عدم الضبط في سائر العلوم الا علوم العربية بسبب قصة هو ذكرها وانا التقطتها من كتاب لسان العرب
لابن منظور ووقفت على هذه الحكاية بقصة فانا كان ولد لي بنت واحببت ان اسميها رميثة او رميساء لكنني احببت ان انظر في هذه اللفظة هل تشتمل على معنى قبيح ام لا؟ لان طبعا الاسم
لابد ان يشتمل على معنى جيد او على الاقل ان لم يكن له معنى فلابد ان ينسب الى اسم او الى شخصية شريفة يعني مسلا لو انا هسمي اسم ما اسميش اسم آآ البنت مسلا باسم واحدة اشتهرت بالفجور
لكن اسميها باسم امرأة اشتهرت بالعفة واشتهرت بطهارة الذيل. ممكن اسمي مريم ممكن اسمي فاطمة ممكن اسمي خديجة او عائشة او ميمونة او حفصة او حبيبة او زينب يعني ايه؟ يعني الاسم الكبير المشهور يكون اسم له
اسم محترم يعني مش اسم واحدة لما تذكر البنت يبقى معروف ان فلانة الفلانية ان لم يكن هذا يبقى الايه؟ الشيء الاخر وهو ان يشتمل الاسم على معنى جميل فانا خشيت ان يكون آآ رمث او رميساء تشتمل على اسم قبيح فجبت مادة رمثة في لسان العرب علشان اشوف
الاسم ده يشتمل على معنى قبيح ام لا فلقيت رمث الارماس اللي هي ايه عبارة عن خشب بيركب بعضه على بعض ويركب عليه في في النهر او على الماء يعني
الحقيقة ما عجبنيش الايه يعني المعنى قد كده وقلت اسميها امامة على حفيدة النبي عليه الصلاة والسلام. لكن لما قرأت في مادة رمثا في لسان العرب وقفت على هذه القصة الرائقة الرائعة ووقفت على الابيات وهي التي
دلتني على ان انا اذهب الى شرح اشعار الهزليين. لما عرفت ان ان ابا صخر الهزلي هو الذي قال هذه الابيات آآ ابو محمد عبد الله بن بري هو اللي بيحكي الايه القصة دي
قال رأى ابي قبل ان يرزقني ان ان في يده آآ آآ رمحا طويلا وفي رأس الرمح قنديل واخد الرمح ده وعلقه على صخرة بيت المقدس فذهب الى بعض المعبرين قال له سترزق ولدا
يرفع ذكرك بعلم يتعلمه ففي يوم من الايام بعد ما بلغ سن خمستاشر سنة اه ظافر الحداد وابن ابي حصينة وكلاهما كان مشهورا بالادب اتيا بريا اللي هو ابو ايه؟ ابو عبدالله بن بري اللي بيحكي القصة ابو العالم المشهور ده
وقعدوا يتجاذبوا اطراف الايه اطراف الحديث في الادب والبتاع ده. فبري انشد ابياتا لابي صخر الهزلي يقول طبعا القصيدة انا لما نظرت في شرح اشعار الهزليين وجدتها في تقريبا في حدود واحد وتلاتين بيتا
يقول آآ في جملة هذه الابيات اما والذي ابكى واضحك والذي امات واحيا والذي امره الامر لقد تركتني اغبط الوحش ان ارى منها لا يروعهما الزجر اذا ذكرت يرتاح قلبي لذكرها
كما انتفض العصفور بلله القطر تكاد يدي تندى اذا ما لمستها وتنبت في اطرافها الورق الخضر وصلتك حتى قيل لا يعرف القلى وزرتك حتى قيل ليس له صبر فيا حبها زدني هوى في كل ليلة
ويا سلوة الايام موعدك الحشر عجبت لسعي الناس بيني وبينها فلما انقضى ما بيننا سكن الشر الى اخر ابيات يعني. طبعا اخر البيت ده انا محرم فيه هو طبعا بيت ابي صخر الهدلي يقول عجبت لسعي الدهر بيني وبينها
فلما انقضى ما بيننا سكن الدهر. طبعا هذا فيه ذم للدهر او عتاب للدهر. وقد نهانا نبينا صلى الله عليه وسلم انذم الدهر. قال لا يقولن احدكم يا فخيبة الدهر فان الله هو الدهر
فما فيش حد يعتب على الدهر ولا يذكر الدهر لا بذم ولا بسوء فان هذا لا يجوز شرعا. ولذلك حرصت على ان اضع كلمة مكان كلمة مع بوزن البيت عجبت لسعي الناس ده اللي انا عملته يعني بيني وبينها فلما انقضى ما بيننا سكن الشر بدل سكن الدهر
آآ لما بري والد عبدالله الامام قرأ هذا البيت قرأه هكذا تكاد يدي تندى اذا ما لمستها وتنبت في اطرافها الورق الخضر هو قراها الورق الخضر بكسر الراء فضحك منه
ليه للحنه ان اللحن ده بيبقى عار احنا طبعا في زماننا زمان بقى الغربة العربية والكلام ده بنلحن. لم نتعود ان احنا نتكلم كلاما صحيحا. ممكن الانسان يتكلم كلاما صحيحا وبعدين يكسر
في نص السكة والكلام ده فلما ضحك منه نادى ابنه بقى قال يا بني اني انتظر تفسير منامي انا اريدك ان تتعلم علما لعل الله ان يرفع ذكري بك فابنه قال له طب اي العلوم تريد؟ قال تعلم النحو
حتى تعلمني فكان اه اه هذا الابن يذهب الى ابي بكر الى ابي بكر ابن السراج اللي هو محمد ابن عبدالملك يعني يتعلم منه الايه؟ النحو وبعدين يرجع فيعلمه هي دي كانت قصة القصة التي ذكرتها ولعل صاحبنا كان معه بقى قلم وكتب الايه؟ كتب هذه الابيات. وانا احيل الى شرح
اه اشعار الهزليين وسيجد فيها يعني شيئا آآ رائعا. لا سيما آآ اشعار ابي ذئب ابي ذئب الهزلي يعني صاحب القصيدة المشهورة التي يقول فيها وتجلدي للشامتين اريهم اني لريب الدهر لا اتضعضع
قصيدة في غاية الروعة الحقيقة فيعني سيستمتع كثيرا يعني النظر في اشعار الهزليين. وسيكون لنا باذن الله تبارك وتعالى بعض الايه؟ بعض الوقفات في برضو شرح ديوان الحماسة لابي تمام
بس انا اختار بها برضو منها بعض المقطوعات الرائعة. وبرضو من اشعار ابي الطيب المتنبي او اشعار البارودي. متنبي العصر الحديث ومجدد شباب الشعر العربي في هذا العصر اما الابيات اللي الاخ يعني برضو آآ يشير اليها انا كنت ذكرتها منذ حوالي آآ ستة اشهر تقريبا
او اكثر من من ذلك بقليل وانا اتكلم عن آآ يعني آآ الدنيا وعن فتنة الدنيا وآآ ان الذي ينغمس في الدنيا يشقى بها ولا يسعد الابيات دي ابيات مؤلمة
وصدعت قلبي لما قرأتها اول ما قرأتها وانا التقطتها من بعض آآ يعني كتابات ومقالات الامام الكبير العلم سيد العربية في هذا الزمان ابو فهر الشيخ محمود محمد شاكر رحمه الله تعالى. وهذا الرجل ما اخذ حظه من التوقير
في بلادنا الشيخ محمود شاكر هذا رجل له الايادي البيضاء على العربية ما اخذ حظه ونسأل الله عز وجل ان يكافئه في قبره وان يكافئ اخاه محدث مصر الاكبر الشيخ ابو الاشبال احمد شاكر وان يكافئ الوالد الشيخ محمد شاكر وكيل الجامع الازهر في زمانه ومؤسس القضاء الشرعي في السودان
اه رحمة الله عليهم جميعا آآ يقول هذا الرجل الذي ابتلي بامرأته يقول بعد ما آآ امرأته كان لها طموحات وكده فذهب في اسفار طويلة ركب ركب ناقته ويعني آآ عاش بقى في الهاجرة وآآ يركب
ليلا ويحطه نهار ويلتحف السماء ويفترش الغبراء. وفي الاخر رجع بعد الرحلة الطويلة جلد على عضم وقد لفحته الشمس وغيرت من شكله وبعدين الراجل ده فرجع راكب الناقة بتاعته الهزيلة من كتر السفر وقلة الاكل والكلام ده. وهو كمان بقى جلد على عضم
ودق الباب فلما فتحت له الزوجة وكان اسمها اميمة آآ اول ما شافته انكرته وحصل بينهم حوار صاغه هذا المكلوم باعذب عبارة يقول في ترجمة لترجمة هذا الموقف يعني رأت نضو اسفار
اميمة شاحبا على نضو اسفار فجن جنونها وقالت من اي الناس انت ومن تكن فانك راعي صرمة لا تزينها فقلت لها ليس الشحوب على الفتى بعار ولا خير الرجال سمينها
عليك براعي ثلة مستحبة يروح عليه مخضها وحقينها سمين الضواحي لم تؤرقه ليلة وانعم ابكار الهموم وعونها طبعا كلام قوي لكنه مشتمل على معان كبيرة وعلى تفجع اكبر هو بيقول
لما فتحت اميمة الباب رأت نضو اسفار اميمة شاحبا على نضو اسفار فجن جنونها. النضو اللي هو المهزول النضو الاولاني يقصد نفسه بيقول لما اميمة فتحت الباب رأت رجلا مهزولا
يركب بعيرا مهزولا ايضا يعني هو جلد على عضم والبعير اللي راكبه جلد على العضم برضه. ده من كثرة الاسفار كما قلت كان يعيش في البيد والصحراء ونفحته الشمس وغيرت
جلده فبيقول لما رأت نضو اسفار اللي هو انا يعني على نضو اسفار جن جنونها وقالت من اي الناس انت؟ ومن تكن يا سلام لأ مش عارفاني بتسألي انا مين ؟
الله! طب ما اللي خلاني جلد على العضم مين! ما هو انت اللي خلتيني جلد على العضم طلعت علشان الف الدنيا كلها علشان احقق لك رغباتك والكلام ده. وجاي بعد ما الشمس غيرت لوني وخلت جلدي كده آآ اقرب الى السواد
محترق والكلام ده. جاية تقولي لي انت تطلع مين بني الناس انت ومن تكن فانك راعي صرمة لا تزينها يعني انت لو قعدت في المحافل ها ما تشرفش الناس اللي انت بتمسلهم
فقلت لها ليس الشحوب على الفتى بعار ولا خير الرجال سمينها يعني الرجالة مش الراجل المحبوب اللي تلاقيه ابيض ومألفط ومزقلط وبتاع وملزلط والكلام ده لا الكلام ده مش في الرجالة. الكلام ده يبقى محبوب اه عند الستات
اه ان الست تبقى كده ماشية. لكن الراجل انما الذي يميز الرجل القوة المستكنة فيه وهذه القوة المستكنة قلما تحرك امرأة الا اذا كانت امرأة عاقلة القوة المستكنة في الرجال
هي العقل العقل والحلم هو الراجل يميز بهذا ولا يكون رجلا الا اذا كان هكذا تصرف الرجل اسمها رجولة اسمها رجولة يعني الرجل لما يتلبس بصورة الرجولة يطلقون عليه نظوة الفارس
فارس اللي هو يعني واحد ينظر اليك فالشحوب وشكل الراجل مش هو اللي يحرك المرأة يندر انك انت تجد امرأة عاقلة تدور على راجل شكله حلو لمجرد ان شكله حلو بس
كان ممكن تلاقي الراجل آآ اخشم مناخيره عاملة زي كده وشكله سبحان كده وممكن تلاقيه ماشية واقف جنبيه واحدة جميلة جدا في نظرها دي ولا ايه ولا ما تعرفش حاجة دي ولا الكلام
رجل انما يميز بالقوة المستكنة يميز بعقله وهو ده رأس ماله الحقيقي. بخلاف المرأة المرأة زينة زينة في نفسها المرأة زينة في نفسها. ولزلك ممكن لا لا تحتشم انها تقعد قدام المراية وانها تقعد طول النهار تسرح في شعرها وتعمل في وشها. والكلام ده
اهوت وتلبس وتبص للبسها والكلام ده الزوج احيانا يستحي انه يقعد يسرح لحيته ويقعد مش عارف ايه يسبسب في شعره قدام مراته يحس بشيء من الخجل يعني اللي واقف قدام المراية ومش عارف اعمل ايه. انما الست لأ
ما تتكسفش من الكلام ده وهي بتزين نفسها قدام جوزها وبتاع والكبادر. لانها زينة. خلقها الله عز وجل زينة. فالزينة ازا كانت هتهمل الزينة فقدت كثيرا من رأس مالها فبيقول لها
فقلت لها ليس السحوب على الفتى بعار ولا خير الرجال ثمينها ازا كنت عايزة المقلط الملزلز بتاعك ده عليك براعي ثلة مستحبة يروح عليه مخضها وحقينها. تملي ما ليش شغلان
عليك براعي ثلة الثلة اللي هي ايه؟ اللي هي المجموعة من الابل او المجموعة من الغنم اول مجموعة من البهايم من البقر من اي حاجة مسل حبة باركة بقى ودراعها مليان لبن والكلام ده
يروح عليه على اللي انت عايزاه بقى مخضها وحقينها يعني يصب اللبن الرايب على اللبن الايه؟ على اللبن الحليب يوم الجماعة دول يحلبوا له ويروحوا له. ما هو لا شغلة ولا مشغلة. قاعد يشرب لبن بس
فاللي بيشرب لبن ده تلاقي وشه مورد ومش عارف ايه والكلام ده بيقول لها انت بقى عايزة واحد طالما انك انت مش عايزة رجالة وعايزة واحد آآ ملزلز ومألفط الكلام دهوت لا انا مش سكتك بقى
انت روحي لواحد بقى عنده شوية بهايم ولا شوية ابل ولا مش عارف ايه يحلبوا له ويسقوه وهو قاعد لا شغلة ولا مشغلة ادي معنى الايه؟ معنى البيت. عليك براعي ثلة مستحبة
يروح عليه مخضها وحقينها ثمين الضواحي عضلات كده ومجانص لم تؤرقه ليلة وانعم ابكار الهموم وعونها بني ادم دماغه فارغ من اي شيء هو انت عارف الناس اللي هم الذين عرفوا لماذا خلقوا
هؤلاء يموتون كل يوم لما يلاقوا الفساد ويلاقوا المناكير ويلاقوا تغيير الديانات وتبديل الشرائع والكلام ده. ومش قادر يعمل حاجة هذا يموت كل يوم انما ده مش في دماغه. هو في دماغه ياكل ويشرب فقط
فبيقول ده قاعد يشرب لبن حليب على لبن رايب وقشطة وبتاع والكلام ده ولزلط كده وطلع ومش عارف ايه سمين الضواحي لم تؤرقه ليلة ابدا وانعم ابكار الهموم يعونها بخلافي انا
ابكار الهموم الهم البكر اي لم يصب احد قبلك به ده اسمه هم بكر ما اصاب احدا انما العوان انتم عارفين في قصة البقرة قال انه يقول انها بقرة لا فارض
مش كبيرة اوي ولا بكر صغيرة اوي عوان بين ذلك يعني بين بين يبقى الهم العوام ده اللي انا اصبت به وغيري اصيب به كأنما قال لها انا لقيت في رحلتي
من الشقاء ما لم يلقه احد قبلي ولقيت من الشقاء ما لقيه غيري يعني اصيب بايه؟ اصيب بمحنتين جسيمتين محنة اختص هو بها ومحنة شارك الناس فيها او شاركه الناس
فيها فهذا رجل متفجر يعني يبقى حزين لكنه ابلغ في العبارة واستطاع ان يدافع عن نفسه وان يبين للمرأة انها لا تستحقه ده يعني حاجات زي ما بنقول اشعاره من اشعار العرب ولها يعني حكايات. دي لا شك انها اذا قيل انها يعني اه ترفع كما
فقلت من الذوق العام آآ انا حريص على ان انقل كثيرا من اداب العرب في هذا البرنامج ما عنايتي التامة وهي الاولى عندي جذب الناس الى الاستمتاع بدين الله تبارك وتعالى
وانا هقول لك الوقوف على الدليل هو الذي يجلب لك التيسير مش التيسير ان انا اجيب لك اخف الاقوال حتى وان لم يكن عليها دليل مش ده التيسير انما التيسير ان تلزم دين الله سبحانه وتعالى
ازا ما كنتش قادر تقول الحق اسكت اشرف لك احنا مش جايين هنا ولا بنتكلم في اي مكان عشان ندي للناس اللي هم عايزينه لأ اذا لم نستطع ان نقدم دينا صحيحا
قائما على ساق الدليل الراجح فسكوتنا اولى لا تكتب بكفك غير شيء يسرك في القيامة ان تراه وما يلفظ من قول الا لديه رقيب عتيد وهذا هو الذي كان يجعل اسلافنا يتهيبون الفتوى
كان يسأل الامام مسألة فيكلوها الى غيره. يخشى على نفسه رفعت الى ما لك ست وثلاثون مسألة فاجاب فيها فاجاب عن ست منها وقال في ثلاثين منها لا ادري وده مالك
الذي عقدت عليه الخناصر وكان كلمة اجماع قال له رجل يا ابا عبد الله مثلك يقول لا ادري في ثلاثين مسألة قال نعم وابلغ من وراءك انني لا ادري يعني خليها فضيحة بقلاجل يعني
عايز تطلع وتقف على قارعة الطريق وتقول مالك؟ اجاب في ست مسائل وعجز عن ثلاثين مسألة انا اخولك انك انت تطلع وتتكلم واتكلم طوب الارض وطول مالك ما بيعرفش حاجة
لأ ليس كما قلت مهمتنا ان نوافق اهواء الناس لأ انما مهمتنا ان نرجع الناس الى دين الله عز وجل والى الادلة الراجحة. انا اقول القول لابد ان انصب الدليل عليه حتى لو خالفني الناس
اذا كان اذا كان قول الحق سيكون مانعا ان اخاطب الناس فالسكوت حينئذ عبادة لكن لا يجوز ابدا ان اوافق اهواء الناس وده يعني الذي يريد ان يتحقق من هذا المعنى
ويعرف كيف كان سلفنا يتهيبون الفتوى وما قيل منهم ومن الصحابة قبلهم وتعلموه من رسول الله صلى الله عليه واله وسلم فليطالع مقدمة سنن الامام ابي محمد عبدالله بن عبدالرحمن الدارمي فانها مقدمة رائعة ممتعة
وربما يكون لنا فيها مجالس ايضا في هذا البرنامج. نقرأ بعض اه هذه المقدمة ونلقي عليها شيئا من الشرح والبيان والتوضيح. والله سبحانه وتعالى اسأل ان يجري الحق على لساني
واسأل الله تبارك وتعالى ان ينفعكم بما اقول انه ولي ذلك والقادر عليه واخر دعوانا ان الحمد لله رب العالمين والسلام عليكم ورحمة الله